2000/284/EY: Komission päätös, tehty 31 päivänä maaliskuuta 2000, kolmansista maista tulevaan hevoseläinten siemennesteen tuontiin hyväksyttyjä keinosiemennysasemia koskevasta luettelosta ja päätösten 96/539/EY ja 96/540/EY muuttamisesta (tiedoksiannettu numerolla K(2000) 912) (ETA:n kannalta merkityksellinen teksti)



Virallinen lehti nro L 094 , 14/04/2000 s. 0035 - 0042



Komission päätös, tehty 31 päivänä maaliskuuta 2000, kolmansista maista tulevaan hevoseläinten siemennesteen tuontiin hyväksyttyjä keinosiemennysasemia koskevasta luettelosta ja päätösten 96/539/EY ja 96/540/EY muuttamisesta (tiedoksiannettu numerolla K(2000) 912) (ETA:n kannalta merkityksellinen teksti) (2000/284/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY(1), sellaisena kuin se on viimeksi muutettuna komission päätöksellä 95/176/EY(2), ja erityisesti sen 17 artiklan 3 kohdan a alakohdan, sekä katsoo seuraavaa: (1) Komission päätöksen 94/63/EY(3) II osan mukaisesti ja rajoittamatta komission päätöksen 92/160/ETY(4) soveltamista jäsenvaltiot sallivat hevoseläinten siemennesteen tuonnin neuvoston päätöksen 79/542/ETY(5) liitteessä olevassa, elävien hevoseläinten tuontia koskevassa 1 osassa mainituista kolmansista maista. (2) Direktiivin 92/65/ETY 17 artiklan 3 kohdan a alakohdan mukaan paikalla tehtävät yhteisön tarkastukset on tehtävä kyseisen direktiivin ja erityisesti sen liitteiden yhdenmukaisen soveltamisen varmistamiseksi. (3) Tämän vuoksi on perusteltua laatia alustava luettelo keinosiemennysasemista, jotka saavat kerätä Euroopan yhteisöön tuontia varten hevoseläinten siemennestettä, jolle kyseessä olevan kolmannen maan toimivaltaiset viranomaiset ovat antaneet direktiivin 92/65/ETY II luvussa vahvistettuja vaatimuksia vastaavat vakuudet. (4) Alustavassa luettelossa olisi mainittava kunkin aseman ISO-koodi ja kolmannen maan nimi, aseman nimi, osoite ja hyväksyntänumero sekä hyväksyntäviranomainen ja hyväksyntäpäivä. (5) Tätä päätöstä on tarpeen tarkastella ajoittain uudelleen ja tarvittaessa muuttaa se uusien tietojen perusteella. (6) Islantia pidetään vapaana hevoseläinten näivetystaudista eikä Islannista tuotavia eläviä hevoseläimiä tarvitse testata. Tämän vuoksi hevoseläinten siemennesteen tuontia koskevassa päätöksessä 96/539/EY(6) ja hevoseläinten munasoluja ja alkioita koskevassa päätöksessä 96/540/EY(7) säädettyjä testausvaatimuksia ei sovelleta tällaiseen tuontiin Islannista. (7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Rajoittamatta päätöksen 92/160/ETY soveltamista jäsenvaltioiden on hyväksyttävä sellaisen hevoseläinten siemennesteen tuonti, joka on kerätty tämän päätöksen liitteen luettelossa mainitulla keinosiemennysasemalla. 2. Kyseessä olevan kolmannen maan toimivaltaisten viranomaisten on oltava kerännyt 1 kohdassa tarkoitettu siemenneste keinosiemennysaseman hyväksyntäpäivän jälkeen. 2 artikla 1. Lisätään "(5)" alaviite päätöksen 96/539/EY liitteessä esitettävän eläinten terveystodistuksen 13.3.6.1 kohdan loppuun. 2. Lisätään "(5)" alaviite päätöksen 96/540/EY liitteessä esitettävän eläinten terveystodistuksen 13.2.5.1 kohdan loppuun. 3. Edellä olevassa 1 ja 2 kohdassa mainittu alaviite kuuluu seuraavasti: "(5) Agargeeli-immunodiffuusiokoetta ('Cogginsin testiä') näivetystaudin toteamiseksi ei vaadita, jos siemenneste on peräisin hevoseläimestä, joka on asunut Islannissa syntymästään alkaen, ja jos Islanti on todistettavasti vapaa hevoseläinten näivetystaudista." 3 artikla Tämä päätös on osoitettu kaikille jäsenvaltioille. Tehty Brysselissä 31 päivänä maaliskuuta 2000. Komission puolesta David Byrne Komission jäsen (1) EYVL L 268, 14.9.1992, s. 54. (2) EYVL L 117, 24.5.1995, s. 23. (3) EYVL L 28, 2.2.1994, s. 47. (4) EYVL L 7, 18.3.1992, s. 27. (5) EYVL L 146, 14.6.1979, s. 15. (6) EYVL L 230, 11.9.1996, s. 23. (7) EYVL L 230, 11.9.1996, s. 28. ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA >TAULUKON PAIKKA>